Document ID: 32005D0475

KOMISIJOS SPRENDIMAS
2005 m. birželio 15 d.
iš dalies keičiantis Sprendimo 2002/308/EB, nustatančio patvirtintų zonų ir patvirtintų ūkių, atsižvelgiant į vienos ar kelių žuvų ligų - virusinės hemoraginės septicemijos (VHS) arba infekcinės hemotopoetinės nekrozės (IHN) - paplitimą, sąrašus, I ir II priedus
(pranešta dokumentu Nr. C(2005) 1766)
(Tekstas svarbus EEE)
(2005/475/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ypač į jos 5 ir 6 straipsnius,
kadangi:
(1)
Komisijos sprendime 2002/308/EB (2) yra nustatytas dėl tam tikrų žuvų ligų patvirtintų zonų ir patvirtintų žuvininkystės ūkių, įsikūrusių nepatvirtintose zonose, sąrašas.
(2)
Prancūzija, Vokietija, Italija ir Ispanija pateikė reikalingus dokumentus, kad tam tikroms zonoms jų teritorijose būtų suteiktas dėl VHS ir IHN patvirtintų zonų statusas. Pateikti dokumentai rodo, kad šios zonos atitinka Direktyvos 91/67/EEB 5 straipsnyje apibrėžtus reikalavimus. Dėl to jos turi teisę į patvirtintos zonos statusą ir turėtų būti įtrauktos į patvirtintų zonų sąrašą.
(3)
Danija, Prancūzija, Vokietija ir Ispanija pateikė reikalingus dokumentus, kad tam tikriems jų teritorijose esantiems ūkiams būtų suteiktas dėl VHS ir IHN patvirtintų ūkių, esančių nepatvirtintose zonose, statusas. Pateikti dokumentai įrodo, kad šie ūkiai atitinka Direktyvos 91/67/EEB 6 straipsnyje keliamus reikalavimus. Dėl to jie turi teisę į patvirtinto ūkio, esančio nepatvirtintoje zonoje, statusą ir turėtų būti įtraukti į patvirtintų ūkių sąrašą.
(4)
Vokietija ir Italija paprašė patvirtintų ūkių, esančių nepatvirtintose zonose, sąrašo techninių pakeitimų - daugiausia dėl pasikeitusių jų savininkų.
(5)
Todėl reikėtų atitinkamai iš dalies pakeisti Sprendimą 2002/308/EB.
(6)
Šiame Sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2002/308/EB iš dalies keičiamas taip:
1.
I priedas yra pakeičiamas šio sprendimo I priede pateiktu tekstu.
2.
II priedas yra pakeičiamas šio sprendimo II priede pateiktu tekstu.
2 straipsnis
Šis sprendimas yra skirtas valstybėms narėms.
Priimta Briuselyje, 2005 m. birželio 15 d.

Labels: 0
18
6